หนูกินยาคุม28แต่พึ่งกินถึงเม็ด20แต่ทำไมเมนมาก่อนคะยังไม่ถึงเม็ดแป้งเลยแบบนี้ผิดปกติไหมคะ แต่ไม่เคยลืมกินยาเลยนะคะ
สวัสดีค่ะ การที่มีเลือดออกผิดปกติระหว่างการใช้ยาคุมแบบแผงนั้นอาจจะมีสาเหตุต่างๆเช่น เป็นผลข้างเคียงจากยาคุมแบบแผงรายเดือนเอง แม้จะกินอย่างถูกต้องก็ตาม ซึ่งเกิดได้เล็กน้อยในช่วงแรกๆของการใช้ยา หรือในบางรายก็เจอได้แม้จะใช้ยามาซักระยะแล้ว สาเหตุอื่นๆที่อาจไม่เกี่ยวกับการใช้ยาคุมเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ส่วนภาวะแทรกซ้อนของการตั้งครรภ์นึกถึงได้น้อยมาก หากใช้ยาคุมอย่างถูกต้องหรือจริงๆแล้วอาจจะเป็นเลือดประจำเดือนก็ได้เช่นกัน ซึ่งจะมาได้ในช่วงเม็ดที่ 22-28 อยู่แล้ว กรณีนี้แนะนำการสังเกตอาการ ว่าเลือดมาไม่เกิน 7 วันแล้วหยุดสนิทดี ร่วมกับอาจจะตรวจยืนยันการตั้งครรภ์ให้แน่ใจว่าไม่ตั้งครรภ์ ก่อนเริ่มยาคุมแผงต่อไปค่ะ ถ้าเลือดยังออกมากต่อเนื่อง ควรไปพบแพทย์เพื่อตรวจเพิ่มเติม